title: 2009/207/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2006

text:
               31.3.2009

               SK

               Úradný vestník Európskej únie

               L 88/134

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2006
   (2009/207/ES)
   EURÓPSKY PARLAMENT,
   so zreteľom na konečnú účtovnú závierku Európskeho monitorovacieho centra pre drogy a drogovú závislosť za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2006 spolu s odpoveďami centra (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0116/2008),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 67.

      (2)  Ú. v. EÚ C 309, 19.12.2007, s. 128.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/135

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Európskeho monitorovacieho centra pre drogy a drogovú závislosť za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2006 spolu s odpoveďami centra (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0116/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne;

               B.

               keďže 24. apríla 2007 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2005 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           konštatoval, že administratívne výdavky vykazovali vysokú mieru prenesených rozpočtových prostriedkov, a to takmer 40 %; vyzval centrum, aby lepšie riadilo svoju politiku verejného obstarávania a tak zabránilo prenosu rozpočtových prostriedkov,

                           —

                           vzal na vedomie nedostatky pri prijímaní nových pracovníkov a v postupoch súvisiacich so služobnými cestami a vyzval centrum, aby tieto postupy správne uplatňovalo,

                           —

                           konštatoval, že počas kontrol zameraných na postupy verejného obstarávania a zadávania zákaziek sa zistili mnohé nezrovnalosti,

                           —

                           vyzval centrum, aby začlenilo inventarizačné systémy investičného majetku do celkovej účtovnej závierky, pretože bez spoľahlivého systému označovania nemožno zabezpečiť sledovateľnosť aktív zahrnutých do inventárnych súpisov;

   Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

         Prezentácia oznamovaných údajov

               13.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               14.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               15.

               pripomína odsek 25 svojho uznesenia z 12. apríla 2005 (7) obsahujúci výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               16.

               žiada Komisiu, aby podľa toho zmenila svoje obvyklé pokyny agentúram;

               17.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               18.

               berie na vedomie zistenie Dvora audítorov [výročná správa, odsek 10.29 (8)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               19.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               20.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               21.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               22.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               23.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               24.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               25.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               26.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               27.

               pripomína spoločné stanovisko Európskeho parlamentu, Rady a Komisie (9) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               28.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               29.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               30.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               31.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (10),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (11);

         Osobitné body

               32.

               berie na vedomie zistenia Dvora audítorov v jeho správe za rok 2006, že:

                           —

                           v roku 2006 centrum znížilo objem prenesených rozpočtových prostriedkov na 25 % (40 % v roku 2005),

                           —

                           platby hlavným národným kontaktným miestam Reitox (Európska informačná sieť pre drogy a drogovú závislosť) v rámci dohôd o grante meškali,

                           —

                           centrum napriek skončeniu dlhodobého dočasného preloženia do Komisie v Bruseli naďalej vyplácalo zamestnancov bez toho, aby začali pracovať v Lisabone; konštatuje, že vec je teraz predmetom konania podľa služobného poriadku;

               33.

               víta úsilie, ktoré vyvinulo centrum na zlepšenie plnenia svojho rozpočtu; vyjadruje však poľutovanie nad tým, že miera prenesených rozpočtových prostriedkov je stále príliš vysoká;

               34.

               na základe účtov konštatuje, že v júli 2006 centrum dokončilo kontrolu inventára a že výsledky sa vložili do osobitného počítačového systému;

               35.

               konštatuje, že súvaha centra obsahuje pozemky a budovy v hodnote 2,5 milióna EUR;

               36.

               na základe veľmi podrobnej výročnej správy o činnosti centra konštatuje, že hodnotenie jeho činnosti sa uskutočnilo v roku 2007; ďalej konštatuje, že centrum sa vo veci svojho vnútorného auditu spolieha na útvar vnútorného auditu Komisie;

               37.

               na základe pracovného programu centra na rok 2007 a na obdobie rokov 2007 – 2009 berie na vedomie prijatie plánu riadenia na vykonávanie nedávnych odporúčaní útvaru vnútorného auditu Komisie, ako aj týchto strategických cieľov:

                           —

                           vypracovania dodatočnej kontroly finančných transakcií,

                           —

                           vypracovania vnútornej kapacity na vyhodnocovanie rizík a vykonávanie vnútorného auditu,

                           —

                           vypracovania nástrojov a postupov integrovaného hospodárenia so zdrojmi a podpory vonkajších synergií najmä s Európskou námornou bezpečnostnou agentúrou so sídlom tiež v Lisabone,

                           —

                           vykonávania štruktúrovanejšej a efektívnejšej politiky ľudských zdrojov,

                           —

                           úspešného dokončenia sťahovania do nového sídla v Lisabone.

      (1)  Ú. v. EÚ C 261, 31.10.2007, s. 67.

      (2)  Ú. v. EÚ C 309, 19.12.2007, s. 128.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 187, 15.7.2008, s. 99.

      (7)  Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie rozpočtu riaditeľovi Európskeho strediska pre monitorovanie drog a drogovej závislosti za rozpočtový rok 2003 (Ú. v. EÚ L 196, 27.7.2005, s. 121).

      (8)  Ú. v. EÚ C 273, 15.11.2007, s. 1.

      (9)  Dokument Rady DS 605/1/07 Rev1.

      (10)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (11)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: Rozhodnutie Rady (SZBP) 2015/440 zo  16. marca 2015 , ktorým sa predlžuje mandát osobitného zástupcu Európskej únie pre Africký roh

text:
               17.3.2015

               SK

               Úradný vestník Európskej únie

               L 72/32

         ROZHODNUTIE RADY (SZBP) 2015/440
   zo 16. marca 2015,
   ktorým sa predlžuje mandát osobitného zástupcu Európskej únie pre Africký roh
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a jej článok 31 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 8. decembra 2011 prijala rozhodnutie 2011/819/SZBP (1), ktorým vymenovala pána Alexandra RONDOSA za osobitného zástupcu Európskej únie (OZEÚ) pre Africký roh. Mandát OZEÚ má uplynúť 28. februára 2015.

               (2)

               Mandát OZEÚ by sa mal ďalej predĺžiť do 31. októbra 2015.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Alexandra RONDOSA ako OZEÚ pre Africký roh sa predlžuje do 31. októbra 2015. Rada môže rozhodnúť, že sa mandát OZEÚ skončí skôr, a to na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP).
   Na účely mandátu OZEÚ sa vymedzuje, že Africký roh zahŕňa Džibutskú republiku, Eritrejský štát, Etiópsku federatívnu demokratickú republiku, Kenskú republiku, Somálsku federatívnu republiku, Sudánsku republiku, Juhosudánsku republiku a Ugandskú republiku. Pokiaľ ide o otázky so širšími regionálnymi dôsledkami, OZEÚ podľa potreby spolupracuje s krajinami a regionálnymi subjektmi mimo regiónu Afrického rohu.
   Článok 2
   Ciele politiky
   1.   Mandát OZEÚ je založený na cieľoch politiky Únie v súvislosti s Africkým rohom, ako sa uvádzajú v strategickom rámci prijatom 14. novembra 2011 a príslušných záveroch Rady, a jeho cieľom je najmä aktívne prispievať k regionálnemu a medzinárodnému úsiliu o dosiahnutie pokojného spolužitia a trvalého mieru, bezpečnosti a rozvoja v krajinách tohto regiónu, ako i v ich vzájomných vzťahoch. Cieľom OZEÚ je okrem toho zvýšiť kvalitu, intenzitu, vplyv a viditeľnosť viaczložkovej angažovanosti Únie v oblasti Afrického rohu.
   2.   Tieto ciele politiky zahŕňajú okrem iného:

               a)

               pokračujúcu stabilizácia Somálska, najmä z hľadiska regionálneho rozmeru;

               b)

               pokojné spolužitie Sudánu a Južného Sudánu ako dvoch životaschopných a prosperujúcich štátov so solídnymi a kontrolovateľnými politickými štruktúrami;

               c)

               vyriešenie súčasných konfliktov a predchádzanie potenciálnym konfliktom medzi krajinami tohto regiónu alebo v rámci nich;

               d)

               podporu regionálnej politickej, bezpečnostnej a hospodárskej spolupráce.

         Článok 3
   Mandát
   1.   Na dosiahnutie cieľov politiky Únie v súvislosti s Africkým rohom sa OZEÚ udeľuje mandát:

               a)

               spolupracovať so všetkými príslušnými zainteresovanými stranami regiónu, vládami, regionálnymi orgánmi, medzinárodnými a regionálnymi organizáciami, občianskou spoločnosťou a diaspórami na účely podpory cieľov Únie a prispievania k lepšiemu pochopeniu úlohy Únie v danom regióne;

               b)

               zastupovať Úniu na príslušných medzinárodných fórach a v prípade potreby zabezpečiť viditeľnosť podpory Únie pri riešení kríz a konfliktov a tiež pri predchádzaní konfliktom;

               c)

               podnecovať a podporovať účinnú politickú a bezpečnostnú spoluprácu a hospodársku integráciu v tomto regióne prostredníctvom partnerstva Únie s Africkou úniou (AÚ) a regionálnymi organizáciami, najmä Medzivládnym úradom pre rozvoj (IGAD);

               d)

               sledovať politický vývoj v regióne a prispievať k rozvoju politiky Únie zameranej na tento región, a to aj v súvislosti so Somálskom, Sudánom, Južným Sudánom, otázkou hraníc medzi Etiópiou a Eritreou a vykonávaním dohody z Alžíra, s iniciatívou pre povodie Nílu a inými znepokojujúcimi otázkami týkajúcimi sa tohto regiónu, ktoré ovplyvňujú jeho bezpečnosť, stabilitu a prosperitu;

               e)

               pokiaľ ide o Somálsko, v úzkej koordinácii s osobitným vyslancom EÚ pre Somálsko a príslušnými regionálnymi a medzinárodnými partnermi vrátane osobitného zástupcu generálneho tajomníka Organizácie Spojených národov (OSN) pre Somálsko a AÚ aktívne prispievať k činnostiam a iniciatívam, ktorých výsledkom bude ďalšia stabilizácia a dojednania zamerané na Somálsko po skončení prechodného obdobia, s dôrazom na podporu koordinovaného a jednotného medzinárodného prístupu k Somálsku, budovanie dobrých susedských vzťahov a podporu rozvoja bezpečnostného sektora v Somálsku, a to aj prostredníctvom vojenskej misie Európskej únie na podporu výcviku bezpečnostných síl Somálska (EUTM Somalia), námorných síl pod vedením Európskej únie (EUNAVFOR Atalanta), misie Európskej únie na budovanie regionálnych námorných kapacít v Africkom rohu (EUCAP NESTOR) a pokračujúcej podpory Únie pre misiu Africkej únie v Somálsku (AMISOM), a to v úzkej spolupráci s členskými štátmi;

               f)

               pokiaľ ide o Sudán a Južný Sudán, v úzkej spolupráci s príslušnými vedúcimi delegácií Únie prispievať k súdržnosti a efektívnosti politiky Únie voči Sudánu a Južnému Sudánu a podporovať ich mierové spolužitie najmä prostredníctvom vykonávania dohôd z Addis Abeby a riešenia otázok, ktoré ostávajú otvorené po uplynutí platnosti komplexnej mierovej dohody, vrátane otázky Abyei, a prostredníctvom politických riešení prebiehajúcich konfliktov, a to najmä pokiaľ ide o Dárfúr, Južný Kordofán a oblasť Modrého Nílu, ako i budovania inštitúcií v Južnom Sudáne a národného zmierenia. OZEÚ v tejto súvislosti prispieva k jednotnému medzinárodnému prístupu v úzkej spolupráci s AÚ, a najmä vykonávacím panelom AÚ na vysokej úrovni pre Sudán (ďalej len „AUHIP“), OSN a inými hlavnými regionálnymi a medzinárodnými zainteresovanými stranami;

               g)

               pozorne sledovať cezhraničné výzvy s dopadom na oblasť Afrického rohu vrátane terorizmu, radikalizácie, námornej bezpečnosti a pirátstva, organizovanej trestnej činnosti, pašovania zbraní, tokov utečencov a migračných tokov a akýchkoľvek politických a bezpečnostných dôsledkov humanitárnych kríz;

               h)

               podporovať prístup k humanitárnej pomoci v celom regióne;

               i)

               prispievať k vykonávaniu rozhodnutia Rady 2011/168/SZBP (2) a politiky Únie v oblasti ľudských práv v spolupráci s OZEÚ pre ľudské práva vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj usmernení EÚ o násilí na ženách a dievčatách a boji proti všetkým formám ich diskriminácie, a politiky Únie, pokiaľ ide o rezolúciu Bezpečnostnej rady OSN 1325 (2000), a to aj sledovaním vývoja v tejto oblasti a podávaním správ a formulovaním odporúčaní v tejto súvislosti

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a v prípade potreby podáva správy o vymedzení pozícií Únie na medzinárodných fórach s cieľom iniciatívne podporovať komplexný politický prístup Únie zameraný na Africký roh;

               b)

               udržiava si prehľad o všetkých činnostiach Únie.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky usmerňuje a politicky riadi bez toho, aby boli dotknuté právomoci VP.
   3.   OZEÚ svoju prácu úzko koordinuje s Európskou službou pre vonkajšiu činnosť (ESVČ) a jej príslušnými oddeleniami, ako aj delegáciami Únie v regióne a s Komisiou.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. marca 2015 do 31. októbra 2015 je 1 770 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie svojho tímu. Tím zahŕňa odborníkov na konkrétne politické a bezpečnostné otázky vyplývajúce z mandátu. OZEÚ bezodkladne a pravidelne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takto vyslaného personálu hradí príslušný členský štát, resp. dotknutá inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ, a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými útvarmi ESVČ alebo delegáciami Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (3).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Logistickú podporu v regióne poskytujú podľa okolností delegácie Únie v regióne a členské štáty.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie v danej zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               na základe usmernenia ESVČ vypracuje bezpečnostný plán konkrétnej misie zahŕňajúci konkrétne fyzické, organizačné a procedurálne bezpečnostné opatrenia pre danú misiu, riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, a ďalej pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže poskytovať správy Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   2.   OZEÚ v koordinácii s delegáciami Únie v regióne podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia
   1.   OZEÚ prispieva k jednotnosti, konzistentnosti a účinnosti akcie Únie a v záujme dosiahnutia cieľov politiky Únie pomáha zabezpečovať, aby všetky nástroje Únie a opatrenia členských štátov pôsobili súdržne. Činnosť OZEÚ sa koordinuje s činnosťou delegácií Únie a Komisie. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ v úzkej koordinácii s príslušnými delegáciami Únie na miestnej úrovni politicky usmerňuje veliteľa ozbrojených síl operácie EUNAVFOR Atalanta, veliteľa misie EÚ EUTM Somalia a vedúceho misie EUCAP NESTOR. OZEÚ, velitelia operácií EÚ a civilný veliteľ operácie sa podľa potreby vzájomne radia.
   3.   OZEÚ úzko spolupracuje s orgánmi zúčastnených štátov, OSN, AÚ, IGAD, inými národnými regionálnymi a medzinárodnými zainteresovanými stranami, ako aj s občianskou spoločnosťou v regióne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do 31. augusta 2015 súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. marca 2015.

      V Bruseli 16. marca 2015

            Za Radu

            predsedníčka

         F. MOGHERINI

      (1)  Rozhodnutie Rady 2011/819/SZBP z 8. decembra 2011, ktorým sa vymenúva osobitný zástupca Európskej únie pre Africký roh (Ú. v. EÚ L 327, 9.12.2011, s. 62).

      (2)  Rozhodnutie Rady 2011/168/SZBP z 21. marca 2011 o Medzinárodnom trestnom súde a o zrušení spoločnej pozície 2003/444/SZBP (Ú. v. EÚ L 76, 22.3.2011, s. 56).

      (3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: 2004/683/ES:Rozhodnutie Rady z 28. mája 2004 o pozícii Spoločenstva týkajúcej sa rozhodnutia EÚ a Stabilizačnej a asociačnej rady pre Bývalú juhoslovanskú republiku Macedónsko, ktorým prijíma svoj rokovací poriadok vrátane rokovacieho poriadku Stabilizačného a asociačného výboru

text:
               9.10.2004

               SK

               Úradný vestník Európskej únie

               L 312/12

      ROZHODNUTIE RADY

   z 28. mája 2004
   o pozícii Spoločenstva týkajúcej sa rozhodnutia EÚ a Stabilizačnej a asociačnej rady pre Bývalú juhoslovanskú republiku Macedónsko, ktorým prijíma svoj rokovací poriadok vrátane rokovacieho poriadku Stabilizačného a asociačného výboru
   (2004/683/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva a Zmluvu o založení Európskeho spoločenstva pre atómovú energiu (Euratom),
   so zreteľom na rozhodnutie Rady a Komisie 2004/239/ES, Euratom (1) z 23. februára 2004 o uzavretí Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane, najmä na jeho článok 2 ods. 1,
   so zreteľom na návrh Komisie,
   keďže:

               (1)

               Článok 108 Stabilizačnej a asociačnej dohody zriaďuje Stabilizačnú a asociačnú radu.

               (2)

               Článok 112 uvedenej dohody ustanovuje, že Stabilizačný a asociačný výbor pomáha Stabilizačnej a asociačnej rade.

               (3)

               Článok 109 uvedenej dohody ustanovuje, že Stabilizačná a asociačná rada prijme vlastný rokovací poriadok.

               (4)

               Článok 110 uvedenej dohody ustanovuje, že Stabilizačná a asociačná rada vymedzí vo svojom rokovacom poriadku úlohy Stabilizačného a asociačného výboru a môže prenášať akékoľvek svoje právomoci na Stabilizačný a asociačný výbor,

         ROZHODLA TAKTO:
   Jediný článok
   Pozícia, ktorú má prijať Spoločenstvo v rámci Stabilizačnej a asociačnej rady, ktorá je zriadená článkom 108 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane, vo vzťahu k rokovaciemu poriadku uvedenej Stabilizačnej a asociačnej rady a delegovaniu jej právomocí Stabilizačnému a asociačnému výboru v súlade s článkom 110 uvedenej dohody, by sa mala zakladať na návrhu rozhodnutia Stabilizačnej a asociačnej rady v prílohe k tomuto rozhodnutiu. Menšie zmeny a doplnky k týmto navrhovaným rozhodnutiam možno prijať bez ďalšieho rozhodnutia Rady.

      V Bruseli 28. mája 2004

            Za Radu

            predseda

         N. DEMPSEY

      (1)  Ú. v. EÚ L 84, 20.3.2004, s. 1.

      PRÍLOHA 1

         ROZHODNUTIE č. 1/2004
         z 28. mája 2004
         EÚ a Stabilizačnej a asociačnej rady pre Bývalú juhoslovanskú republiku Macedónsko, ktorým prijíma svoj rokovací poriadok vrátane rokovacieho poriadku Stabilizačného a asociačného výboru
         STABILIZAČNÁ A ASOCIAČNÁ RADA,
         so zreteľom na Stabilizačnú a asociačnú dohodu medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane (1), najmä na jej články 108, 109, 110, 111, 112 a 113,

               ROZHODLA TAKTO:
         Článok 1
         Predsedníctvo
         Stabilizačnej a asociačnej rade striedavo predsedá na obdobie 12 mesiacov zástupca Rady Európskej únie v mene Spoločenstva a jeho členských štátov a zástupca vlády Bývalej juhoslovanskej republiky Macedónsko. Prvé obdobie začne plynúť v deň prvého zasadnutia Stabilizačnej a asociačnej rady a uplynie 31. decembra 2004.
         Článok 2
         Zasadnutia
         Stabilizačná a asociačná rada zasadá pravidelne na ministerskej úrovni raz do roka. Mimoriadne zasadnutia Stabilizačnej a asociačnej rady sa môžu uskutočniť na požiadanie jednej zo strán, ak sa tak strany dohodnú.
         Ak sa strany nedohodnú inak, všetky schôdze Stabilizačnej a asociačnej rady sa uskutočnia na obvyklom mieste zasadnutí Rady Európskej únie v deň, na ktorom sa obidve strany dohodnú.
         Zasadnutia Stabilizačnej a asociačnej rady zvolávajú spoločne tajomníci Stabilizačnej a asociačnej rady po dohode s predsedom.
         Článok 3
         Zastúpenie
         Členov Stabilizačnej a asociačnej rady možno zastúpiť, ak sa nemôžu zúčastniť na zasadnutiach osobne. Ak si člen želá byť zastúpený, musí informovať predsedu o mene zástupcu pred zasadnutím, na ktorom ho má zastupovať.
         Zástupca člena Stabilizačnej a asociačnej rady vykonáva všetky práva tohto člena.
         Článok 4
         Delegácie
         Každého člena Stabilizačnej a asociačnej rady môžu sprevádzať úradníci.
         Predsedu treba pred každým stretnutím informovať o plánovanom zložení delegácií obidvoch strán.
         Zástupca Európskej investičnej banky sa zúčastní na zasadnutiach Stabilizačnej a asociačnej rady ako pozorovateľ v prípade, ak sú na programe rokovania záležitosti týkajúce sa banky.
         Stabilizačná a asociačná rada môže pozvať na zasadnutia aj nečlenov, aby poskytli informácie ku konkrétnej záležitosti.
         Článok 5
         Sekretariát
         Úradník generálneho sekretariátu Rady Európskej únie a úradník Misie Bývalej juhoslovanskej republiky Macedónsko v Bruseli spoločne konajú ako tajomníci Stabilizačnej a asociačnej rady.
         Článok 6
         Korešpondencia
         Korešpondencia adresovaná Stabilizačnej a asociačnej rade sa posiela predsedovi Stabilizačnej a asociačnej rady na adresu generálneho sekretariátu Rady Európskej únie.
         Obidvaja tajomníci zabezpečia postúpenie korešpondencie predsedovi Stabilizačnej a asociačnej rady a prípadne sa korešpondencia rozošle ostatným členom Stabilizačnej a asociačnej rady. Korešpondencia, ktorá sa dáva na vedomie, sa posiela generálnemu sekretariátu Komisie, stálym zastúpeniam členských štátov a Misii Bývalej juhoslovanskej republiky Macedónsko v Bruseli.
         Oznámenia predsedu Stabilizačnej a asociačnej rady sa posielajú na adresy oboch tajomníkov a prípadne sa rozošlú ostatným členom Stabilizačnej a asociačnej rady na adresy uvedené v predchádzajúcom odseku.
         Článok 7
         Verejnosť
         Pokiaľ sa nerozhodne inak, zasadnutia Stabilizačnej a asociačnej rady sú neverejné.
         Článok 8
         Programy zasadnutí
         1.   Predseda vypracuje predbežný program pre každé zasadnutie. Tajomníci Stabilizačnej a asociačnej rady ho zašlú na adresy uvedené v článku 6 najneskôr do 15 dní pred začiatkom zasadnutia.
         Predbežný program obsahuje body, ktoré boli zaslané predsedovi so žiadosťou o zaradenie do programu najneskôr do 21 dní pred začiatkom zasadnutia; body však nemôžu byť zaradené do predbežného programu, pokiaľ sa sprievodná dokumentácia neodovzdá tajomníkom najneskôr v deň odoslania programu zasadnutia.
         Program zasadnutia prijme Stabilizačná a asociačná rada na začiatku každého zasadnutia. Ak sa tak obidve strany dohodnú, do programu možno zaradiť aj bod, ktorý nie je v predbežnom programe.
         2.   Predseda môže po dohode s oboma stranami skrátiť lehoty stanovené v odseku 1, aby sa zohľadnili požiadavky konkrétneho prípadu.
         Článok 9
         Zápisnica
         Návrh zápisnice z každého zasadnutia vypracúvajú dvaja tajomníci.
         Zápisnica spravidla pri každom bode programu obsahuje toto:

                     —

                     dokumentáciu predloženú Stabilizačnej a asociačnej rade,

                     —

                     stanoviská, o zaznamenanie ktorých požiadal člen Stabilizačnej a asociačnej rady,

                     —

                     prijaté rozhodnutia a odporúčania, dohodnuté stanoviská a prijaté závery.

               Návrh zápisnice sa predloží Stabilizačnej a asociačnej rade na schválenie. Po schválení podpíše zápisnicu predseda a dvaja tajomníci. Zápisnica sa uloží do archívu generálneho sekretariátu Rady Európskej únie, ktorý funguje ako depozitár dokumentov asociácie. Overená kópia sa odošle na každú adresu uvedenú v článku 6.
         Článok 10
         Rozhodnutia a odporúčania
         1.   Stabilizačná a asociačná rada prijíma svoje rozhodnutia a odporúčania na základe spoločnej dohody strán.
         V období medzi schôdzami prijíma Stabilizačná a asociačná rada rozhodnutia a odporúčania na základe písomného postupu, ak sa tak obidve strany dohodnú.
         2.   Rozhodnutia a odporúčania Stabilizačnej a asociačnej rady v zmysle článku 110 Stabilizačnej a asociačnej dohody sa nazývajú ako „rozhodnutie“ a „odporúčanie“ s poradovým číslom, dátumom ich prijatia a opisom predmetu.
         Rozhodnutia a odporúčania Stabilizačnej a asociačnej rady podpíše predseda a overia dvaja tajomníci.
         Rozhodnutia a odporúčania sa posielajú na každú z adries uvedených v článku 6.
         Každá zo strán sa môže rozhodnúť, že rozhodnutia alebo odporúčania Stabilizačnej a asociačnej rady uverejní vo svojej príslušnej úradnej publikácii.
         Článok 11
         Jazyky
         Úradnými jazykmi Stabilizačnej a asociačnej rady sú úradné jazyky oboch strán.
         Pokiaľ sa nerozhodne inak, porady Stabilizačnej a asociačnej rady sa zakladajú na dokumentácii vypracovanej v týchto jazykoch.
         Článok 12
         Výdavky
         Spoločenstvo a Bývalá juhoslovanská republika Macedónsko uhradia každý osobitne výdavky, ktoré sa vynaložia v súvislosti s ich účasťou na zasadnutiach Stabilizačnej a asociačnej rady, obidve strany hradia služobné, cestovné náklady a diéty, ako aj poštovné a telekomunikačné náklady.
         Výdavky spojené s tlmočením na zasadnutiach, prekladmi a kopírovaním dokumentov hradí Spoločenstvo, s výnimkou nákladov na tlmočenie alebo preklady do alebo z úradného jazyka Bývalej juhoslovanskej republiky Macedónsko, ktoré hradí Bývalá juhoslovanská republika Macedónsko. Ostatné výdavky spojené s organizáciou zasadnutí hradí hostiteľská strana.
         Článok 13
         Stabilizačný a asociačný výbor
         1.   Týmto sa zriaďuje Stabilizačný a asociačný výbor, ktorý bude pomáhať Stabilizačnej a asociačnej rade pri plnení jej úloh. Výbor bude pozostávať zo zástupcov Rady Európskej únie a zástupcov Komisie Európskych spoločenstiev na jednej strane a zo zástupcov vlády Bývalej juhoslovanskej republiky Macedónsko na druhej strane, obyčajne na úrovni vyšších štátnych úradníkov.
         2.   Stabilizačný a asociačný výbor pripravuje zasadnutia a porady Stabilizačnej a asociačnej rady, prípadne vykonáva rozhodnutia Stabilizačnej a asociačnej rady a všeobecne zabezpečuje kontinuitu vzťahov asociácie a riadne plnenie Stabilizačnej a asociačnej dohody. Výbor posudzuje všetky otázky predložené Stabilizačnou a asociačnou radou, takisto ako aj iné záležitosti, ktoré sa môžu vyskytnúť pri každodennom plnení ustanovení Stabilizačnej a asociačnej dohody. Výbor predkladá koncepty alebo návrhy rozhodnutí/odporúčaní na prijatie Stabilizačnej a asociačnej rade.
         3.   V prípadoch, keď Stabilizačná a asociačná dohoda odkazuje na povinnosť konzultovať alebo možnosť konzultovať, môže sa takáto konzultácia uskutočniť v rámci Stabilizačného a asociačného výboru. Konzultácia môže pokračovať v Stabilizačnej a asociačnej rade, ak sa tak obidve strany dohodnú.
         4.   Rokovací poriadok Stabilizačného a asociačného výboru tvorí prílohu k tomuto rozhodnutiu.

            V Bruseli 28. mája 2004

                  Za Stabilizačnú a asociačnú radu

                  predseda

         PRÍLOHA
         ROKOVACÍ PORIADOK STABILIZAČNÉHO A ASOCIAČNÉHO VÝBORU
         Článok 1
         Predsedníctvo
         Stabilizačnému a asociačnému výboru striedavo predsedá na obdobie 12 mesiacov zástupca Európskej komisie v mene Spoločenstva a jeho členských štátov a zástupca vlády Bývalej juhoslovanskej republiky Macedónsko. Prvé obdobie začne plynúť v deň prvého zasadnutia Stabilizačného a asociačného výboru a uplynie 31. decembra 2004.
         Článok 2
         Zasadnutia
         Zasadnutie Stabilizačného a asociačného výboru sa uskutoční vtedy, keď si to vyžiadajú okolnosti, a po dohode oboch strán.
         Každé zasadnutie Stabilizačného a asociačného výboru sa uskutoční v termíne a na mieste, ktoré si dohodnú obidve strany.
         Zasadnutia Stabilizačného a asociačného výboru zvoláva jeho predseda.
         Článok 3
         Delegácie
         Pred každým zasadnutím treba informovať predsedu o plánovanom zložení delegácie každej strany.
         Článok 4
         Sekretariát
         Úradník Európskej komisie a úradník vlády Bývalej juhoslovanskej republiky Macedónsko konajú spoločne ako tajomníci Stabilizačného a asociačného výboru.
         Všetky oznámenia pre alebo od predsedu Stabilizačného a asociačného výboru, ustanovené v tomto rozhodnutí, sa posielajú tajomníkom Stabilizačného a asociačného výboru a tajomníkom a predsedovi Stabilizačnej a asociačnej rady.
         Článok 5
         Verejnosť
         Pokiaľ sa nerozhodne inak, zasadnutia Stabilizačného a asociačného výboru sú neverejné.
         Článok 6
         Programy zasadnutí
         1.   Predseda vypracuje predbežný program pre každé zasadnutie. Tajomníci Stabilizačného a asociačného výboru ho zašlú na adresy uvedené v článku 4 najneskôr do 15 dní pred začiatkom zasadnutia.
         Predbežný program obsahuje body, ktoré boli zaslané predsedovi so žiadosťou o zaradenie do programu najneskôr 21 dní pred začiatkom zasadnutia; body však nemôžu byť zaradené do predbežného programu, pokiaľ sa sprievodná dokumentácia neodovzdá tajomníkom najneskôr v deň odoslania programu zasadnutia.
         Stabilizačný a asociačný výbor môže vyzvať odborníkov, aby sa zúčastnili na ich zasadnutiach a poskytli informácie ku konkrétnym záležitostiam.
         Program zasadnutia prijme Stabilizačný a asociačný výbor na začiatku každého zasadnutia. Ak sa tak obidve strany dohodnú, do programu možno zaradiť aj bod, ktorý nie je v predbežnom programe.
         2.   Predseda môže po dohode s oboma stranami skrátiť lehoty stanovené v odseku 1, aby sa zohľadnili požiadavky konkrétneho prípadu.
         Článok 7
         Zápisnica
         Zápisnica sa robí z každého zasadnutia a zakladá sa na súhrne záverov Stabilizačného a asociačného výboru, ktorý predloží predseda.
         Po schválení Stabilizačným a asociačným výborom podpíše zápisnicu predseda a tajomníci a potom si jeden exemplár uschová každá zo strán. Kópia zápisnice sa zašle na všetky adresy uvedené v článku 4.
         Článok 8
         Rozhodnutia a odporúčania
         V špecifických prípadoch, keď je Stabilizačný a asociačný výbor splnomocnený Stabilizačnou a asociačnou radou, podľa článku 110 Stabilizačnej a asociačnej dohody, prijímať rozhodnutia a odporúčania, sa tieto akty nazývajú ako „rozhodnutie“ a „odporúčanie“ s poradovým číslom, dátumom ich prijatia a opisom predmetu. Rozhodnutia a odporúčania sa prijímajú spoločnou dohodou medzi stranami.
         Rozhodnutia a odporúčania Stabilizačného a asociačného výboru podpíše predseda a overia dvaja tajomníci a zašlú ich na adresy uvedené v článku 4 tejto prílohy.
         Každá zo strán sa môže rozhodnúť, že rozhodnutia alebo odporúčania Stabilizačného a asociačného výboru uverejní vo svojej príslušnej úradnej publikácii.
         Článok 9
         Výdavky
         Spoločenstvo a Bývalá juhoslovanská republika Macedónsko uhradia každý osobitne výdavky, ktoré sa vynaložia v súvislosti s ich účasťou na zasadnutiach Stabilizačného a asociačného výboru, obidve strany hradia služobné, cestovné náklady a diéty, ako aj poštovné a telekomunikačné náklady.
         Výdavky spojené s tlmočením na zasadnutiach, prekladmi a kopírovaním dokumentov hradí Spoločenstvo, s výnimkou nákladov na tlmočenie alebo preklady do alebo z úradného jazyka Bývalej juhoslovanskej republiky Macedónsko, ktoré hradí Bývalá juhoslovanská republika Macedónsko. Ostatné výdavky spojené s organizáciou zasadnutí hradí hostiteľská strana.
         Článok 10
         Podvýbory a špeciálne skupiny
         Stabilizačný a asociačný výbor môže zriadiť podvýbory alebo špeciálne skupiny, ktoré budú pracovať pod dozorom Stabilizačného a asociačného výboru, ktorému po každom svojom zasadnutí podajú správu. Stabilizačný a asociačný výbor môže rozhodnúť o zrušení existujúcich podvýborov alebo skupín, môže stanovovať alebo meniť ich podmienky alebo tiež zriadiť ďalšie podvýbory alebo skupiny, ktoré mu budú pomáhať pri plnení jeho úloh. Tieto podvýbory a skupiny nemajú žiadne rozhodovacie právomoci.

         (1)  Ú. v. EÚ L 84, 20.3.2004, s. 13.


title: 2014/17/SZBP: Rozhodnutie Politického a bezpečnostného výboru EUBAM Libya/2/2014 zo 14. januára 2014 o prijatí príspevkov tretích štátov na pomocnú misiu Európskej únie pre integrované riadenie hraníc v Líbyi (EUBAM Libya)

text:
               18.1.2014

               SK

               Úradný vestník Európskej únie

               L 14/15

         ROZHODNUTIE POLITICKÉHO A BEZPEČNOSTNÉHO VÝBORU EUBAM LIBYA/2/2014
   zo 14. januára 2014
   o prijatí príspevkov tretích štátov na pomocnú misiu Európskej únie pre integrované riadenie hraníc v Líbyi (EUBAM Libya)
   (2014/17/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 10 ods. 3,
   keďže:

               (1)

               Rada podľa článku 10 ods. 3 rozhodnutia 2013/233/SZBP poverila Politický a bezpečnostný výbor (ďalej len „PBV“), aby prijal príslušné rozhodnutia o prijatí príspevkov tretích štátov na misiu EUBAM Libya.

               (2)

               Civilný veliteľ operácie odporučil, aby PBV prijal navrhovaný príspevok na misiu EUBAM Libya od Švajčiarskej konfederácie a aby ho považoval za významný.

               (3)

               Švajčiarska konfederácia by mala byť oslobodená od finančných príspevkov do rozpočtu misie EUBAM Libya,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Švajčiarskej konfederácie na pomocnú misiu Európskej únie pre integrované riadenie hraníc v Líbyi (EUBAM Libya) sa prijíma a považuje sa za významný.
   2.   Švajčiarska konfederácia je oslobodená od finančných príspevkov do rozpočtu misie EUBAM Libya.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 14. januára 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 138, 24.5.2013, s. 15.


L 411/78             SK                Úradný vestník Európskej únie                            30.12.2006

                    (Akty prijaté v súlade s hlavou VI Zmluvy o založení Európskej únie)

                                  Rozhodnutie Rady 2006/1007/SVV

                                         z 21. decembra 2006,

                          ktorým sa mení a dopĺňa rozhodnutie 2001/886/SVV
                                       o vývoji druhej generácie
                            Schengenského informačného systému (SIS II)

RADA EURÓPSKEJ ÚNIE,

so zreteľom na Zmluvu o Európskej únii a najmä na jej článok 30 ods. 1 písm. a) a b), článok 31
ods. 1 písm. a) a b) a článok 34 ods. 2 písm. c),

so zreteľom na návrh Komisie,

so zreteľom na stanovisko Európskeho parlamentu 1,

keďže:

(1)        Nariadenie Rady (ES) č. 2424/2001 zo 6. decembra 2001 o vývoji druhej generácie
           Schengenského informačného systému (SIS II) 1 a rozhodnutie Rady 2001/886/SVV 2
           predstavujú požadovaný právny základ, ktorý umožní zahrnúť do rozpočtu Európskej únie
           potrebné finančné prostriedky na vývoj SIS II a plnenie príslušnej časti rozpočtu.
           Rozhodnutie 2001/886/SVV a nariadenie (ES) č. 2424/2001 strácajú účinnosť 31.
           decembra 2006.

(2)        Vývoj SIS II bude trvať dlhšie, ako sa pôvodne predpokladalo, a z tohto dôvodu je
           potrebné zabezpečiť po 31. decembri 2006 dodatočné finančné prostriedky.

1
         Stanovisko Európskeho parlamentu z ….. (zatiaľ neuverejnené v úradnom vestníku).
1
         Ú. v. ES L 328, 13.12.2001, s. 4.
2
         Ú. v. ES L 328, 13.12.2001, s. 1.
 ---pagebreak--- 30.12.2006            SK              Úradný vestník Európskej únie                            L 411/79

(3)      Preto je potrebné predĺžiť platnosť rozhodnutia 2001/886/SVV, aby Komisia mohla plniť
         rozpočet po roku 2006 s cieľom dokončiť projekt vývoja SIS II vrátane zavedenia
         komunikačnej infraštruktúry.

(4)      V záveroch Rady z 29. apríla 2004 sa uvádza, že centrálna jednotka SIS II sa bude počas
         fázy vývoja tohto systému nachádzať vo Francúzsku a záložná centrálna jednotka bude
         umiestnená v Rakúsku pod podmienkou, že sa pred jeho uvedením do prevádzky
         uskutočnia nevyhnutné úpravy. Za prevádzkové riadenie a styk s Komisiou na týchto
         miestach zodpovedá Francúzsko a Rakúsko.

(5)      Je tiež potrebné preniesť na Komisiu zodpovednosť za prípravu technickej integrácie do
         SIS II, a to najmä integrácie členských štátov, ktoré k Európskej únii pristúpili v
         roku 2004.

(6)      Rozhodnutie 2001/886/SVV by sa preto malo zodpovedajúcim spôsobom zmeniť
         a doplniť.

(7)      Týmto rozhodnutím nie je dotknuté budúce prijatie právnych nástrojov na zriadenie,
         prevádzku a využívanie SIS II.

(8)      Spojené kráľovstvo sa na tomto rozhodnutí zúčastňuje v súlade s článkom 5 Protokolu,
         ktorým sa začleňuje schengenské acquis do rámca Európskej únie a ktorý je pripojený
         k Zmluve o Európskej únii a k Zmluve o založení Európskeho spoločenstva a v súlade
         s článkom 8 ods. 2 rozhodnutia Rady 2000/365/ES z 29. mája 2000, ktoré sa týka
         požiadavky Spojeného kráľovstva Veľkej Británie a Severného Írska zúčastňovať sa
         na niektorých ustanoveniach schengenského acquis 1.

(9)      Írsko sa na tomto rozhodnutí zúčastňuje v súlade s článkom 5 Protokolu, ktorým
         sa začleňuje schengenské acquis do rámca Európskej únie a ktorý je pripojený k Zmluve
         o Európskej únii a k Zmluve o založení Európskeho spoločenstva a v súlade s článkom 5
         ods. 1 a článkom 6 ods. 2 rozhodnutia Rady 2002/192/ES z 28. februára 2002 o požiadavke
         Írska zúčastňovať sa na niektorých ustanoveniach schengenského acquis 2.

1
        Ú. v. ES L 131, 1.6.2000, s. 43.
2
        Ú. v. ES L 64, 7.3.2002, s. 20.
 ---pagebreak--- L 411/80               SK              Úradný vestník Európskej únie                         30.12.2006

(10)       Pokiaľ ide o Island a Nórsko, toto rozhodnutie predstavuje vývoj ustanovení
           schengenského acquis v zmysle Dohody uzavretej medzi Radou Európskej únie a
           Islandskou republikou a Nórskym kráľovstvom o pridružení týchto dvoch štátov pri
           vykonávaní, uplatňovaní a vývoji schengenského acquis 1, ktoré spadá do oblasti uvedenej
           v článku 1 bode G rozhodnutia Rady 1999/437/ES 2 zo 17. mája 1999 o určitých
           vykonávacích predpisoch k tejto dohode 4.

(11)       Pokiaľ ide o Švajčiarsko, toto rozhodnutie predstavuje vývoj ustanovení schengenského
           acquis v zmysle Dohody podpísanej medzi Európskou úniou, Európskym spoločenstvom
           a Švajčiarskou konfederáciou o jej pridružení pri vykonávaní, uplatňovaní a vývoji
           schengenského acquis, ktoré spadá do oblasti uvedenej v článku 1 bode G rozhodnutia
           Rady 1999/437/ES v spojení s článkom 4 ods. 1. rozhodnutia Rady 2004/849/ES o podpise
           v mene Európskeho spoločenstva a predbežnom vykonávaní niektorých ustanovení tejto
           dohody 3,

ROZHODLA TAKTO:

                                                Článok 1

Rozhodnutie 2001/886/SVV sa týmto mení a dopĺňa takto:

1.         Do článku 2 sa dopĺňa táto veta:

           „Tento vývoj zahŕňa prípravu technickej integrácie do SIS II, a to najmä integráciu
           členských štátov, ktoré k Európskej únii pristúpili v roku 2004.”

2.         Vkladá sa tento článok:

           „Článok 4A

           1.   Bez toho, aby bola dotknutá zodpovednosť Komisie za vývoj SIS II, sa počas vývoja
                tohto systému bude centrálna jednotka SIS II nachádzať v Štrasburgu (Francúzsko)
                a záložná centrálna jednotka v Sankt Johann im Pongau (Rakúsko).

1
       Ú. v. ES L 176, 10.7.1999, s. 36.
2
       Ú. v. ES L 176, 10.7.1999, s. 31.
4
       Ú. v. EÚ L 176, 10.7.199, s. 31.
3
       Ú. v. EÚ L 368, 15.12.2004, s. 26.
 ---pagebreak--- 30.12.2006        SK                Úradný vestník Európskej únie                          L 411/81

         2.   Počas vývoja tohto systému zabezpečí Francúzsko a Rakúsko príslušnú
              infraštruktúru a prostriedky potrebné na umiestnenie centrálnej jednotky a záložnej
              centrálnej jednotky SIS II.

         3.   Vnútroštátny orgán, ktorý zabezpečuje infraštruktúru a prostriedky uvedené v odseku
              2, môže na prípravu a údržbu sídla alebo na iné služby, ktoré sú nevyhnutné na
              prevádzku SIS II počas jeho vývoja, získať grant od Spoločenstva.“

3.       V článku 7 sa druhý pododsek nahrádza takto:

         „Stráca účinnosť 31. decembra 2008.“

                                             Článok 2

Toto rozhodnutie nadobúda účinnosť dňom nasledujúcim po jeho uverejnení v Úradnom vestníku
Európskej Únie.

V Bruseli 21. decembra 2006

                                            Za Radu
                                            predseda

                                        J. KORKEAOJA


title: Rozhodnutie Európskej centrálnej banky z 22. apríla 2004 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (ECB/2004/6)

text:
               9.6.2004

               SK

               Úradný vestník Európskej únie

               L 205/7

      ROZHODNUTIE EURÓPSKEJ CENTRÁLNEJ BANKY

   z 22. apríla 2004
   o opatreniach potrebných na splatenie základného imania Európskej centrálnej banky zúčastnenými národnými centrálnymi bankami
   (ECB/2004/6)
   (2004/503/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 28.3,
   keďže:

               (1)

               Rozhodnutie ECB/2003/18 z 18. decembra 2003 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (1) upravilo, akým spôsobom a v akej výške národné centrálne banky členských štátov, ktoré prijali euro (ďalej len „zúčastnené NCB“), mali k 1. januáru 2004 splatiť základné imanie Európskej centrálnej banky (ECB).

               (2)

               Vzhľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a vzhľadom na skutočnosť, že ich národné centrálne banky sa k 1. máju 2004 stanú súčasťou Európskeho systému centrálnych bánk (ESCB), rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (2) ustanovuje s účinnosťou od 1. mája 2004 vážené podiely pridelené zúčastneným NCB v kľúči na upisovanie rozšíreného základného imania ECB (ďalej len „vážené podiely v kľúči základného imania“ a „kľúč základného imania“).

               (3)

               Od 1. mája 2004 upísané základné imanie ECB bude 5 564 669 247,19 EUR.

               (4)

               Rozšírený kľúč základného imania vyžaduje prijatie nového rozhodnutia ECB, ktorým sa s účinnosťou od 1. mája 2004 zruší rozhodnutie ECB/2003/18 a upraví sa, akým spôsobom a v akej výške by zúčastnené NCB mali k 1. máju 2004 splatiť základné imanie ECB,

         ROZHODLA TAKTO:
   Článok 1
   Rozsah a forma splateného základného imania
   Každá zúčastnená NCB splatí 1. mája 2004 svoj upísaný podiel na základnom imaní ECB v plnej výške. Vzhľadom na vážené podiely v kľúči základného imania, určené v článku 2 rozhodnutia ECB/2004/5, splatí každá zúčastnená NCB 1. mája 2004 sumu uvedenú pri jej názve v tejto tabuľke:

               Zúčastnená NCB (v EUR)

               Nationale Bank van België/Banque Nationale de Belgique

               141 910 195,14

               Deutsche Bundesbank

               1 176 170 750,76

               Bank of Greece

               105 584 034,30

               Banco de España

               432 697 551,32

               Banque de France

               827 533 093,09

               Central Bank and Financial Services Authority of Ireland

               51 300 685,79

               Banca d’Italia

               726 278 371,47

               Banque centrale du Luxembourg

               8 725 401,38

               De Nederlandsche Bank

               222 336 359,77

               Oesterreichische Nationalbank

               115 745 120,34

               Banco de Portugal

               98 233 106,22

               Suomen Pankki

               71 711 892,59

         Článok 2
   Úprava splateného základného imania
   Každá zúčastnená NCB už splatila svoj podiel na upísanom základnom imaní ECB, ako sa uplatňuje do 30. apríla 2004 podľa rozhodnutia ECB/2003/18. Vzhľadom na túto skutočnosť prevedie podľa potreby buď zúčastnená NCB dodatočnú sumu na ECB, alebo ECB vráti sumu zúčastnenej NCB tak, aby sa dosiahli sumy stanovené v tabuľke v článku 1. Tieto prevody sa uskutočnia v súlade s podmienkami ustanovenými v rozhodnutí ECB/2004/7 z 22. apríla 2004 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (3).
   Článok 3
   Záverečné ustanovenia
   1.   Toto rozhodnutie nadobúda účinnosť 23. apríla 2004.
   2.   Rozhodnutie ECB/2003/18 sa týmto zrušuje s účinnosťou od 1. mája 2004.

      Vo Frankfurte nad Mohanom 22. apríla 2004

            Prezident ECB

         Jean-Claude TRICHET

      (1)  Ú. v. EÚ L 9, 15.1.2004, s. 29.

      (2)  Pozri stranu 5 tohto úradného vestníku.

      (3)  Pozri stranu 9 tohto úradného vestníka.